मूल रूप से ई भाषा इटली के प्रायदीप के लैटियम में बोलल जाय। रोमन रिपब्लिक के भाषा के रूप में ई मजबूत भइल आ पहिले इटली में आ अंत में पूरा रोमन साम्राज्य में प्रभुत्वशाली भाषा बन गइल। देहाती लैटिन (Vulgar Latin) से रोमांस भाषा सभ के बिकास भइल जेह में इटैलियन, पुर्तगाली, फ्रांसीसी, आ रोमानियाई नियर भाषा वर्तमान में मौजूद बाड़ी स। लैटिन आ फ्रांसीसी के बहुत सारा शब्द अंगरेजी में भी चहुँपल बाने आ वर्तमान में भी यूरोपीय धरमशास्त्र में, जीवबिज्ञान में आ यूरोपीय चिकित्सा बिज्ञान में लैटिन आ ग्रीक मूल धातु सभ से शब्द बनावल गइल बाने।